A címsorok (heading) az oldal tartalmát tördelik könnyebben értelmezhető részekre, egyfajta alcímként szolgálnak. A segítségükkel az olvasók és a Google is könnyebben áttekinthetik az oldal struktúráját, így használatuknak SEO előnye van. A címsornak mindig az azt követő szakaszról kell szólnia, frappánsan összefoglalva annak tartalmát. A SEO gyakorlata szerint a kulcsszavakat a címsorokban is fel kell tüntetni, de nem feltétlenül az összesben, túlzott használatuk ronthatja a szöveg minőségét, így hátrányt okozhat a keresőoptimalizálás során. A HTML szabvány címsorai 6 szintűek, H1, H2, H3, H4, H5, H6 szinteket különböztet meg.